રિમાએ આ વિષયને લઈને ઘણુ રિસર્ચ કર્યું અને અંતે તેને લાગ્યું કે ભારતે મેડલ તો ઘણા જીત્યા છે, પરંતુ આ કંઈક ખાસ છે. એક વ્યક્તિ જે ૧૯૩૬માં બર્લિન ઓલિમ્પિક સમયે ભારતીય હોકી ટીમમાંં આસિસ્ટન્ટ મેનેજર હતો. જે બાર વર્ષ પછી લંડન ઓલિમ્પિકમાં મેનેજર બની ચૂક્યો હોય છે. જેની સ્ટોરી ઘણી પ્રેરણાદાયી છે. રીમા કહે છે કે અક્ષયકુમારનું કિરદાર પણ આ વ્યક્તિની આસપાસ ફરતું બતાવવામાં આવ્યું છે. ફિલ્મની સૌથી ખાસ ક્ષણ વિશે રીમા કહે છે કે તે સમયે જર્મનીમાં તિરંગા ઝંડા પર પ્રતિબંધ હતો, પરંતુ તેમણે શોર્ટ સમયમાં લોકરમાંથી તિરંગો કાઢી લીધો હતો અને પૂરી ટીમે તે ક્ષણે સલામી આપી હતી. ગોલ્ડ ફિલ્મ ૧૯૪૮ની ઐતિહાસિક જીતને ૭૦ વર્ષ પૂર્ણ થાય છે તે સમયે એટલે કે ૧૫ ઓગસ્ટ, ૨૦૧૮ રિલીઝ થશે.